OPPDRAG GRUPPENAMN

Tidsramme: 10–15 minutt

Del tårnagentane inn i grupper, gjerne med ein leiar per gruppe. Desse gruppene kan vere dei same heile helga. Dei kan ha ein fast møtestad framfor eit bilete, ved eit fast bord eller i ein fast kyrkjebenk.

Gruppenamn kan vere bibelske namn, namn på kyrkjeklokkene eller andre lokale variantar.

# Namn på kyrkjeklokkene

Mange kyrkjer har fleire kyrkjeklokker, og mange av dei har eigne namn. Del gruppa opp, og gi kvar del sitt kyrkjeklokkenamn. Dette høver godt når ein skal dele gruppa i to eller tre.

# Namn frå GT

Ein kan gi gruppene namn ut frå «agentar» frå det gamle testamentet.

Leiaren fortel frå 4. Mos 13,1-27:

«Då israelsfolket vandra omkring i ørkenen på veg frå Egypt og mot det landet Gud hadde lova dei, sende Moses nokre speidarar av garde for å finne ut litt meir om det landet dei skulle til. Speidarane var høvdingar for dei ulike stammene, og på ein måte ein slags agentar. Ein agent er ein som undersøkjer korleis ting er. Dei speidarane Moses sende ut, skulle undersøkje det nye landet for å sjå om det var godt eller dårleg, korleis menneska, byane og trea var. Speidarane skulle vere modige og ta med seg tilbake nokre av dei fruktene dei fann i landet. Etter førti dagar kom dei tilbake, og dei kunne fortelje om eit land som flaut av mjølk og honning. Dei hadde teke med seg granateple og fikenar, og ein stad hadde dei skore ned ein drueklase som var så stor at to menn måtte bere han mellom seg på ei stong! Desse tolv speidarane hadde ulike namn, og gruppene vi skal dele dykk inn i no, skal få slike ekte speidar- eller agentnamn:»

* Sjammua
* Sjafat
* Kaleb
* Jigal
* Hosea (dvs. Josva, sjå 1. Mos 13,16)
* Palti
* Gaddiel
* Gaddi
* Ammiel
* Setur
* Nakbi
* Ge’uel

Det er neppe bruk for alle tolv namna, men vel dei de liker best! Eller kanskje ein har bruk for alle for å kunne dele borna inn i små nok grupper til at alle kan gå opp i tårnet på ein trygg måte! (I somme kyrkjer er dette eit kunstmotiv: To menn som ber ein drueklase på ei stong! Finn det!)

# Namn frå NT

Vel ut personar frå Bibelen som gruppenamn, og gi gruppa i oppgåve å lese i Bibelen kven dette er (med hjelp frå ein vaksen). Dersom kyrkja har bibelske personar avbilda rundt om i kyrkja – kan denne staden vere fast møtestad for gruppa.

Døme på bibelske personar:

* Døyparen Johannes
* Sakkeus
* Bartimeus
* Maria
* Marta
* Lasarus
* Lukas
* Jakob
* Peter